נתן סליפקין

נתן סליפקין (נולד ב-25 ביוני 1975) הוא רב אורתודוקסי מוסמך, הידוע גם כ"רב של גן החיות". ידוע במיוחד בשל עניינו בזואולוגיה ובמדע, ובשל ספריו על נושאים אלה השנויים במחלוקת ביהדות החרדית. הוא מיסד מוזיאון הטבע התנ"כי בבית שמש.

ביוגרפיה 
נתן סליפקין נולד וגדל במנצ'סטר, שם הוא למד בישיבה מקומית. הוא עזב אותה ב-1995 כדי להמשיך בלימודים בישיבת מדרש שמואל ואחרי כן בישיבת מיר בירושלים. הוא הוסמך לרבנות ומתגורר עם משפחתו ברמת בית שמש. הוא בעל תואר שני בלימודי יהדות ממכון לנדר בירושלים ובעל דוקטורט מאוניברסיטת בר-אילן אותו קיבל ב-2016.

סליפקין חוקר בספריו את היהדות הרבנית ודן בשאלה איך אפשר לקשור אותה עם נושאים בעלי עניין במדע המודרני. סליפקין הוא מחברם של ספרים רבים העוסקים בתורה, מדע וזואולוגיה. בגישתו של סליפקין למציאת גשר בין סיפור הבריאה והתאוריה המדעית המודרנית הוא טוען שיהדות המסורתית אינה נוקטת בפירוש מילולי לקוסמולוגיה המקראית וכן אינה סבורה שחז"ל צדקו תמיד בנושאים מדעיים. דעות כאלה התקבלו במידה מסוימת בתוך עולם היהדות הרבנית. היה דיון ציבורי בקשר לספריו של סליפקין בשאלה עד כמה צריכה היהדות האורתודוקסית לפרש בצורה מילולית את התורה וכמה משקל יש לתת לדיונים מדעיים אצל חז"ל.

בשנת 2014 הקים את מוזיאון הטבע התנ"כי בבית שמש.

איסור על הספרים 

ב-2005 הטילו כמה רבנים מישראל ומארצות הברית מן הזרם הליטאי, ביניהם הרב אלישיב, הרב דוד פיינשטיין, הרב שטיינמן, הרב  מיכל יהודה לפקוביץ' הרב חיים פינחס שיינברג, הרב שמואל אוירבך והרב אהרן פלדמן, איסור על קריאה בספריו וקריאה לסליפקין לחזור בו מדבריו ולשרוף את כתביו. ההתנגדות העיקרית הייתה לטיעון של סליפקין שהתלמוד טועה בקשר לנושאים מדעיים מסוימים וכן שהיקום הוא בן מיליארדי שנים.

הרבנים מתנגדים לשני היבטים בעבודתו של סליפקין. ראשית הם מתנגדים לטענה שלו שהכתיבה המדעית המצויה בתלמוד אינה מחייבת כמו התוכן הדתי יותר, ש"חז"ל הקדושים יכולים ח"ו לטעות במילי דעלמא... ועוד שאפילו הדברים שאינם כפירה, מכל מקום רק הכופר יבטא בפיו בדרך זה".

האיסור עורר דיון, בעיקר באינטרנט, שהביא לכך שהמו"ל של סליפקין Targum Press הפסיק את הפצת ספריו. הוצאת Yashar Books הקטנה יותר הסכימה להפיץ אותם. דברים שכתב סליפקין הוסרו מאתרי החזרה בתשובה כמו אש התורה.

הרבנים אהרן פלדמן ושלמה מילר כתבו מאמרים להגנתו והרב משה מייזלמן נשא שלוש הרצאות בנושא בישיבת תורת משה. הרב פלדמן סבור שאפילו לדעתו של הרב אלישיב "אי אפשר לקרוא לסליפקין אפיקורס" זאת על אף שבחלק מספריו יש דעות אפיקורסיות הרי שהוא מסתמך בדבריו על דעת מיעוט של חכמים. הרב סליפקין התנגד גם לדעות כאלה בדברים שכתב באתר שלו יחד עם סתירה של דברים שכתבו אחרים. הרב מייזלמן ביקש שהרב סליפקין יסיר את הרצאותיו מן האתר שלו, בקשה שסליפקין לא נענה לה.

ב-5 באוקטובר 2008 פרסם סליפקין מאמר בשם "להגנת מתנגדיי", שבו הוא כותב שלא מבין את הרבנים שכתבו נגדו, משום שדעותיו הם כדעותיהם של הרמב"ם, רש"ר הירש והרב הרצוג, אולם הוא מכיר בכך שאין לפרסם את ספריו בקהילות מסוימות שאמונתם עלולה להתערער בעקבות דעות אלו.

חיבוריו 
The Science of Torah: The Reflection of Torah in the Laws of Science, The Creation of the Universe and the Development of Life (Targum Press 2001) . Later republished in a revised and expanded edition as The Challenge of Creation: Judaism's Encounter with Science, Cosmology and Evolution (Zoo Torah/Yashar Books 2006) 
Mysterious Creatures (Targum Press 2003) . Republished in a revised and expanded edition as Sacred Monsters: Mysterious and Mythical Creatures of Scripture, Talmud and Midrash (Zoo Torah/Yashar Books 2006) 
The Camel, the Hare and the Hyrax: A Study of the Laws of Animals with One Kosher Sign in Light of Modern Zoology (Targum Press 2004) . Republished with corrections in 2011.
Lying for Truth: Understanding Yaakov's Deception of Yitzchak (Targum Press 1998) 
 Second Focus: Original and Stimulating Essays on Jewish Thought (Targum Press 1999) 
In Noah's Footsteps: Biblical Perspectives on the Zoo (The Tisch Family Zoological Gardens 2000)
Nature's Song: An Elucidation of Perek Shirah, the Ancient Text that Lists the Philosophical and Ethical Lessons of the Natural World (Targum Press 2001) . Republished in 2009.
Man and Beast: Our Relationship with Animals in Jewish Law and Thought (Zoo Torah/Yashar Books 2006) 
חדי-קרן, דרקונים ועופות חול : יצורי הפלא במדרש ובמדע, מאנגלית: יהושע סטוקאר, ירושלים : מגיד, 2018

ראו גם 
 מוזיאון הטבע התנ"כי

קישורים חיצוניים 

 

 אתר הבית של הרב סליפקין
 הבלוג של הרב סליפקין -- Rationalist Judaism
 ריאיון עם הרב סליפקין
 המחלוקת על ספריו של הרב סליפקין

הערות שוליים

יהדות חרדית
בוגרי ישיבת מיר (ירושלים)
ישראלים ילידי אנגליה
עולים בשנות ה-1990
בעלי תואר דוקטור מאוניברסיטת בר-אילן
בית שמש: אישים
ישראלים שנולדו ב-1975
מנהלי מוזיאונים בישראל